El Festival Antonio Ferrandis clausura la seua segona edició amb el premi a Emma Suárez i l'homenatge a Verano Azul
23/10/2017

# El Festival Antonio Ferrandis clausura la seua segona edició amb el premi a Emma Suárez i l'homenatge a Verano Azul

[![Foto de familia de la Gala de Clausura del Festival Antonio Ferrandis](/images/noticias/2017/10/gala-clausura.jpg)](/images/noticias/2017/10/gala-clausura.jpg)

23.10.2017

Juanjo Artero (Javi), María Garralón (Julia) i Miguel Ángel Valero (Piraña), es van donar cita 36 anys després, per a homenatjar la mítica serie Verano Azul

El Gran Teatre de Paterna va acollir el dissabte nit la gala de premis del Festival Antonio Ferrandis, on l'actriu Emma Suárez va rebre el premi especial del festival per la seua extensa carrera.

Baraka de Nestor Ruíz va ser el curtmetratge guanyador en la categoria de Ficció Espanyola i la directora Marta López, es va alçar amb el premi a jove realitzadora per la seua obra BFF, en la primera edició del concurs de curtmetratges del festival, al que es van presentar més de 200 treballs.

Durant el seu discurs, l'alcalde de Paterna, Juan Antonio Sagredo, va aprofitar per a expressar la necessitat que les administracions públiques aposten per la cultura, i en aqueix sentit va defensar el compromís de l'Ajuntament de Paterna “de seguir promovent l'art amb iniciatives com aquest festival, que serveix per a donar a conèixer les produccions locals i el talent de les joves promeses”.

Per la seua banda, Emma Suárez va voler agrair al Festival l'oportunitat que brinda als nous realitzadors de donar a conèixer els seus treballs “una meta complicada hui dia, especialment per als directors de curtmetratges”.

A més de la gala, el diumenge va tenir lloc l'esperada trobada dels protagonistes de Verano Azul, Juanjo Artero (Javi), María Garralón (Julia) i Miguel Ángel Valero (Piraña), que després de 36 anys es van tornar a ajuntar durant l'homenatge que es va celebrar en honor a l'actor paternero.

Després d'un recorregut amb bici pels carrers i llocs de Paterna que van marcar la vida d'Antoni Ferrandis, els actors van participar en un col•loqui en el qual van recordar anècdotes i secrets de la mítica sèrie, davant centenars de curiosos que van poder gaudir de la projecció del primer episodi de la sèrie en pantalla geganta.